钦定古今图书集成/理学汇编/文学典/第118卷 > 胡汝恒
## 钦定古今图书集成/理学汇编/文学典/第118卷 > 胡汝恒

按《巢县志》：汝恒字德门，希潜仲子。生而颖异，年四岁
即应口对句，七岁能文，九岁应童子试，邑令周公思
充极加叹赏，遂取冠军，督学耿公亦拔第一，即食饩
焉。十三岁博通诗赋，潜心性理，百家诸书，且实验躬
行，不敢少辍。早年贡后，遂肆力著述。家贫不能刊刻，
止有《蛇六足》一部、《梅花百咏》及《宾主谈论》一部、《代董
仲舒对天人策》三篇。官阳信宁陵教谕。幼年又曾有
“拾金还主事”